Podpora inovácií budovaním kapacít a siete centier vedy 
v regióne Juhovýchodnej Európy

Akronym projektu	SEE Science	
Číslo projektu  	SEE/B/0048/1.3/X.	
Doba riešenia projektu	apríl 2011 – marec 2014	
Priami partneri projektu	mesto Debrecen, Univerzita Debrecen, Univerzita Oradea, Múzeum prírodných vied Trento, Rakúska sieť centier vedy, Centrum vedeco-technických informácií SR (pôvodne SCHOLA LUDUS), výskumné centrum pre juhovýchodnú Európu (Tessaloniki), centrum vedy Patras, mesto Burgas, Bulharská únia vedcov 	
Pridruženými členmi projektu sú	Národná inštitúcia pre vedecký výskum v Rumunsku, Rakúske federálne ministerstvo pre vzdelávanie, umenie a kultúru, Free University Burgas, Centrum inováciív Bulharsku, maďarské Business Leaders  Forum, Autonómna provincia Trento, Ministerstvo školstva, celoživotného vzdelávania a náboženských záležitostí – Generálny sekretariát pre vedu a technológie	

Správa zo zahraničnej pracovnej cesty

1.  Účastníci ZPC
RNDr. Katarína Teplanová, PhD.  – NCPVTS – koordinátorka a expertka projektu SEE Science (4 dni)
CVTI SR, Národné centrum pre popularizáciu vedy a techniky v spoločnosti, 
Lamačská cesta 8/A, 811 04 Bratislava
Mgr. Marián Zelenák – špecialista pre centrá vedy / IT (1 deň)
CVTI SR, Národné centrum pre popularizáciu vedy a techniky v spoločnosti, 
Lamačská cesta 8/A, 811 04 Bratislava

Dr. Irina Malkin Ondik – špecialista pre neformálne pro-vedecké vzdelávanie / 
Fakulta matematiky, fyziky a informatiky UK (4 dni)

2.  Zahraničná pracovná cesta

Doba trvania	3.7. – 6.7.2012	
Účel cesty	Nadnárodný projekt SEE Science: Podpora inovácií budovaním kapacít a siete centier vedy v regióne Juhovýchodnej Európy:	
Názov podujatia	3. stretnutie koordinátorov nadnárodného projektu SEE Science	
Organizátor	magistrát mesta Burgas (vedúci partner projektu SEE Science) a Univerzita v Debrecene	
Účastníci podujatia	koordinátori pracovných balíkov projektu, tematickí experti, manažéri a realizátori diel čích úloh 	
Miesto konania	House of the European Unioin, Budapest (Lovohaz 35)	
Termín konania	(3.7.) 4.7. – 6.7.2012	
Financovanie cesty	Výdavky na cestu majú byť refundované z prostriedkov projektu SEE Science spolufinancovaného z ERDF, v rámci Operačného programu Juhovýchodná Európa. 

4.  Stručný popis jednotlivých častí programu 

3.7.2012
Individuálne diskusie, dolaďovanie prezentácií.  

4. 7. 2012 
-	Stretnutie koordinátorov pracovných balíkov nadnárodného projektu SEE Science. V rámci stretnutia sa projektoví partneri vyjadrovali k otázkam kooperácie a komunikácie. Predstavili sme alternatívne návrhy koncepcie „Transnational State-of-Art Report“ pre centrá vedy (za vypracovanie zodpovedá CVTI SR) so zásadnými otázkami k obsahu.  
-	Diskusia k Metodológii pre vedecké festivaly (vypracovalo centrum vedy v Patrase) a brainstorming k programu prvého SEE Science festivalu vedy a príspevkom partnerov (Thessalonikách október 2012). Formy príspevkov môžu byť rôzne – exponáty, programy, hry, postre.  
-	Spoločná večera.

5.7.2012
-	Interné zdieľanie poznatkov z benchmarkingových návštev európskych centier vedy a konferencií týkajúcich sa centier vedy so zameraním na inovácie. Každý mesiac nové inovácie predstavuje jedno z najväčších svetových múzeí/centier vedy Science Museum London. A inovácie patria tiež ku kľúčovému zameraniu najnovšieho Kopernik - centra vedy v Európe vo Varšave, ktorého cieľom je komunikovať modernú vedu cez interaktívne výstavy. Varšavské centrum vedy bolo iniciované „zdola“, po úspešných vedeckých festivaloch, keď sa aktéri aj účastníci začali pýtať, čo ďalej... Za CVTI SR sme prezentovali benchmarking v rozvíjajúcom sa centre vedy Techmánia. Techmániu je projektom ŠKODA HOLDING a.s. a Západočeskej univerzity v Plzni. V Českej republike sa v súčasnosti s podporou zo štruktúrálnych fondov budujú 4 centrá vedy. 
-	Tréning k práci na portáli SEE Science. Portál je rozdelený na dve časti – internú, určenú na zdieľanie pracovných dokumentov a vonkajšiu pre odborníkov, stakeholderov aj záujemcov z radov širokej verejnosti. 
-	Diskusia k obsahu portálu. 
-	Spoločná návšteva interaktívneho centra „Palác zázrakov“
6.7.2012
- Prezentácia operačných rozvojových tém centier vedy. Túto významnú časť projektu sme spracovali práve my, na základe vytvorených nástrojov (SWOT metodológie, tabuliek indikátorov pre operačné faktory centier vedy) a lokálnych vzťahových SWOT analýz partnerov projektu vytvorených v súlade s nástrojmi. Rozvojové témy predstavujú, v spojení so závermi zo spoločnej benchmarkingovej štúdie, východisko pre tvorbu ďalšieho spoločného akčného plánu partnerov projektu. 
- Prezentácia portfólia služieb centier vedy. V rámci projektu bol vyvinutý systém  pre inventarizáciu služieb (výstav, workshopov a pod.), ktorý je silným inšpiračným nástrojom pre ďalší rozvoj. Partneri sa dohodli, že okrem reprezentačného portfólia sa bude priebežne dopĺňať databanka existujúcich služieb.  
- Tvorba tímov na realizáciu pilotných programov. Vytvorené tímy sú rozdelené podľa adresátov programov do troch kategórií: 1. Deti, nižší školský vek (do cca 12 rokov); 2. Študenti / mladí dospelí, zvlášť ženy; 3. Agentúry zamerané na inovácie, výskumné inštitúcie, veľké spoločnosti, stredné a malé podniky. Každý z partnerov si vytvorí vlastný pilotný program, pričom v rámci tímu sa budú realizovať konzultácie a vzájomné hodnotenie. My budeme pripravovať program pre 2. kategóriu adresátov.
- Manažérske témy spojené s pravidelným reportovaním projektu. 
- Individuálna návšteva interaktívneho centra Palác zázrakov.

5.  Odporúčané závery
1.	Využívať tabuľky indikátorov centier vedy ako dlhodobý manažérsky nástroj.
2.	Kým SWOT metodológia je dlhodobým nástrojom pre každého jedného partnera projektu, benchmarking má limity determinované záujmom o kooperácie zo strany inštitúcií vybraných pre benchmarking, čo sa pri jednostrannom benchmarkingu ukázalo ako obmedzujúce. - Pre rozvoj centier vedy je dôležité mať dlhodobých partnerov, ktorých spája spoločný záujem  a môžu sa navzájom otvorene hodnotiť a učiť.
6.   Prehľad prinesenej dokumentácie a miesto jej uloženia
Súčasné dokumenty majú interný charakter. Vytvorené boli v súlade s projektom ako podklad k rozvoju partnerstva na budovanie kapacít a siete centier vedy v regióne Juhovýchodnej Európy. 	

7.   Osobitne vyhodnotený očakávaný prínos ZPC
Účasť na ZPC bola z hľadiska projektu SEE Science nutná. Partneri projektu majú rozdelené úlohy, pričom prínos každého je zjavný. Došlo k overeniu v rámci projektu vytvorených metodológií pre SWOT analýzu a Benchmarking zameraný na inovácie a dobrú prax v centrách vedy. 
  Vytvorené metodológie a obsahové rámce k základným funkciám, budovaniu, rozvoju a inováciám centier vedy pre partnerstvo SEE Science, ktoré môže každý z partnerov projektu aplikovať v rámci rozvoja vlastnej inštitúcie, v kooperácii so strategickými partnermi a v rámci aktivít určených školám, učiteľom, rodinám a širokej verejnosti v oblasti popularizácie vedy a celoživotného neformálneho vzdelávania. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. 
Pracovné dokumenty zo stretnutia koordinátorov majú interný charakter a budú zverejnená v internej časti portálu SEE Science, napožiadanie k dispozícii pracovníkom CVTI SR,  aj ďalším spolupracujúcim odborníkom projektu. 

Súhlasím so zverejnením správy na internete
Správu vypracovala: RNDr. Katarína Teplanová, PhD. (koordinátorka projektu)

..............................
Dátum: 11. 7. 2012
Správu schválil:  prof. RNDr. Ján Turňa, CSc. (riaditeľ) 	..............................